**Cienījamie skolēnu vecāki!**

Ar 01.10.2020. stājas spēkā Rīgas domes Rīgas domes 27.04.2022. lēmums Nr.1462 “Par izglītojamo ēdināšanu”, kas nosaka, ka **5. – 9. klašu** izglītojamo vecākiem ar savu līdzmaksājumu jāpiedalās ēdināšanas pakalpojuma maksas segšanā, ja izglītojamais neatbilst pašvaldības lēmumā noteiktajām sociālajām grupām brīvpusdienu saņemšanai. **1.-4.klašu skolēnu (visi skolēni),** **5.-9.klašu skolēnu, kuri atbilst pašvaldības noteiktajām sociālā statusa grupām brīvpusdienu saņemšanai, līgumu ar ēdinātāju neslēdz.**

Rīgas domes 24.08.2022. saistošajos noteikumos Nr.153 “Kārtība, kādā Rīgas valstspilsētas pašvaldība nodrošina izglītojamo ēdināšanas pakalpojuma līdzfinansējumu”, **ir noteikts pienākums vecākiem slēgt** **līdzmaksājuma līgumu ar ēdinātāju** un veikt norēķinus bezskaidras naudas veidā, lai tiktu piešķirts pašvaldības līdzfinansējums ēdināšanas izmaksu segšanai. **RĪGAS 69. PAMATSKOLA** ir noslēgusi pakalpojuma līgumu ar ēdinātāju **SIA ŽAKS-2**, reģ. Nr.40103137553 , tālr. 20221108, e-pasts: gardbridis@inbox.lv , mājas lapa [www.gardbridis.lv](http://www.gardbridis.lv)

Obligāts pienākums visu izglītojamo vecākiem ir pusdienu kavējumu pieteikšana līdz iepriekšējās dienas plkst.21.00.

1. **Līguma slēgšana platformā pusdienlaiks.lv**

Lai nodrošinātu mūsdienīgu un efektīvu ēdināšanas pakalpojumu līgumu un norēķinu ar izglītojamo vecākiem elektronisku apstrādi, ēdinātāji, sadarbībā ar pakalpojuma izstrādāju, ir izveidojuši **platformu “Pusdienlaiks.lv”**, kur vecākiem tiek piedāvāta vienkāršota līguma noslēgšana, e-maciņa izveide, iespēja sekot saviem maksājumiem, iespēja pieteikt bērna kavējumu gadījumos, kad nav nepieciešams ēdināšanas pakalpojums (līdz iepriekšējās dienas plkst.21.00).

**Rosinām izmantot šo iespēju, jo platformas lietošana ir ērta un pārskatāma, līgums tiek uzskatīts par noslēgtu, iemaksājot e-maciņā ēdināšanai paredzētos līdzekļus.**

**Līguma slēgšana e-platformā “Pusdienlaiks.lv” – distances līgums**

**Saite portālam ar video pamācību:**

[**https://pusdienlaiks.lv/**](https://pusdienlaiks.lv/)

2.Citas līguma noslēgšanas iespējas

*2.1. Līguma slēgšana, izmantojot e-parakstu:*

2.1.1. ēdinātāja mājas lapā [www.gardbridis.lv](http://www.gardbridis.lv) lejupielādē līguma projektu, kas norādīts attiecīgajai izglītības iestādei, līgumu papildina ar nepieciešamo informāciju un nosūta ēdinātājam uz norādīto e-pastu. Ēdinātājs pārbauda datus, paraksta līgumu ar e-parakstu un nosūta to vecākam (bērna likumiskajam pārstāvim).

*2.2. Līguma slēgšana papīra formātā:*

* + 1. Jāinformē KLASES AUDZINĀTĀJS par nepieciešamību slēgt līgumu papīra formā.
		2. Ēdinātājs, sadarbībā ar skolu, veic papīra līgumu sagatavošanu. Kad līgums būs saņemts, tas jāpapildina ar nepieciešamo informāciju un pašrocīgi jāparaksta līgumu un nodot to klases audzinātājai.

2.2.3. Papīra līguma slēgšana var būt maksas pakalpojums saskaņā ar ēdināšanas pakalpojuma sniedzēja cenrādi.

3.Līgums netiek slēgts

**1.-4.klašu skolēni (visi skolēni),** **5.-9.klašu skolēni,** **kuri atbilst noteiktajām sociālā statusa grupām brīvpusdienu saņemšanai** - līguma slēgšana nav nepieciešama. Lūdzu pievienoties e-platformai “Pusdienlaiks.lv”, lai varētu pieteikt kavējumu dienai, kad netiks izmantots ēdināšanas pakalpojums, sekot ēdināšanas pakalpojuma saņemšanai, sekot sava sociālā statusa izmaiņām, ja tādas ir.

Sociālā statusa grupas, kurām noteiktas brīvpusdienas:

* izglītojamā ģimene atbilst trūcīgas, maznodrošinātas ģimenes statusam saskaņā ar Rīgas Sociālā dienesta lēmumu;
* izglītojamā ģimene ir reģistrēta Rīgas valstspilsētas pašvaldības ģimeņu atbalsta reģistrā;
* izglītojamam ir noteikta invaliditāte Invaliditātes likumā paredzētajā kārtībā;
* izglītojamais ir bārenis saskaņā ar Bērnu tiesību aizsardzības likuma nosacījumiem;
* izglītojamais ir atzīstams par bērnu, kura aprūpes pienākumu samaksāt par bērna ēdināšanas pakalpojumu vecāks (persona, kas realizē izglītojamā aizgādību) nepilda;
* izglītojamam uz cita normatīvā akta pamata piešķirtas tiesības saņemt pašvaldības apmaksātu ēdināšanas pakalpojumu.